Sopimuksen koko
Yksi sopimus vastaa 100 kohde-etuutena olevaa osaketta. Kaupankäynti osakeoptioilla tapahtuu tavallisesti 10 sopimuksen ryhmissä, vastaten 1 000 kohde-etuutena olevaa osaketta. Tämä tarkoittaa, että osakeoption pörssierän ollessa 10 optiota ja lunastushinnan 150 kr, on optiokokonaisuuden arvo 10x100x150=150 000 kr. Optioilla voidaan käydä kauppaa myös yksitellen eli vähintään yhdestä sopimuksesta. OMX-optioiden ja -termiinien kohde-etuuden arvo on OMX-indeksi kerrottuna 100 kruunulla. OMX-optioilla käydään kauppaa yksittäisinä sopimuksina. Kohde-etuuden suuri arvo suhteessa option preemioon (hintaan) on yksi syy vipuvaikutukseen/riskiin, joka optiokaupankäynnissä syntyy. Toimeksiantojen teko
Verkkopalvelumme kautta tehtävän toimeksiannon suuruus voi olla korkeintaan 500 sopimusta/toimeksianto. Meklarimme auttavat sinua veloituksetta sellaisissa optiokaupoissa, jotka ovat suurempia kuin 500 sopimusta, tai yhdistelmäkaupoissa. Markkinan kiinni ollessa tehty pitkäaikaistoimeksiannon muutos lähetetään eteenpäin markkinan auetessa eli klo 10 Suomen aikaa (NasdaqOMX Stockholm). Näin ollen on mahdollista, että toimeksiantosi toteutuu ennen kuin muutospyyntö on ehditty lähettää. Virheellinen kauppa
Huomiothan, että antamasi toimeksiannot ovat sitovia. Mikäli huomaat asettaneesi vahingossa väärän kurssin, ota viipymättä yhteyttä Nordnetin meklareihin. Virheellisten toimeksiantojen korjaaminen on mahdollista vain pörssin ilmoittamien aikarajojen ja sääntöjen puitteissa. Option päättymispäivä
Ruotsalaisten osake- ja indeksijohdannaisten (optiot ja termiinit) päättymispäivä on jokaisen päättymiskuukauden kolmas perjantai. Mikäli tämä päivä ei ole pankkipäivä, päättymispäivä siirtyy seuraavaan pankkipäivään. Hinnanmuutosvälit
Riippuen instrumentin preemion suuruudesta, toimeksiannon kurssi voidaan toteuttaa eri desimaalimäärillä. Allaoleva taulukosta näkyy pienimmät desimaalit (ticksize), joita voidaan määrittää toimeksiannolle tietyn hinnanmuutosvälin sisällä. Näin option toteutus tapahtuu
Option lunastus tapahtuu päättymispäivänä jos se on ”in the money”. Jos optio on ”out of the money”, on optio arvoton päättymispäivänä. Osakeoptio toteutuu päättymispäivänä automaattisesti, jos se on enemmän kuin 1 % ”in-the-money”, osakeoptioille laskettuna loppukurssilla ja OMX-optioille laskettuna sulkemispäivän keskikurssilla. Jos sinulla on päättymispäivänä jäljellä olevia positioita optiosopimuksessa, eikä salkussasi ole katetta lunastaaksesi kohde-etuutena olevia instrumentteja, sinun on ilmoitettava Nordnetin meklareille 4 tuntia ennen markkinoiden sulkeutumista, mitä haluat tehdä optioilla. Jos et ota yhteyttä, Nordnet voi sulkea positiosi tai salkkusi ylilainoittuu. Katso myös Traders' Clubin 18. jakso, jossa vieraana optiotreidaaja Pirjo.